Diari Oficial de la Generalitat Valenciana


Sumari del DOGV 1298, del 08-05-1990 (1990/817300)

DECRET 67/1990, de 26 d'abril, del Consell de la Generalitat Valenciana, pel qual s'accepta la cessió, a títol gratuït, de la propietat d'una parcel la de 6.000 m2, situada a la Vila Joiosa, partida de Castellà, realitzada per l'Ajuntament de la Vila Joiosa.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/04/26/67/dof/vci/html**

### Dades del document

Número de DOGV
:   1298

Data del DOGV
:   08-05-1990

Secció del DOGV
:   DISPOSICIONS GENERALS

Número del document
:   1990/817300


Data del document
:   26-04-1990

Organisme emissor
:   Conselleria d'Economia i Hisenda

Tipus de document
:   Decret

Decret 67/1990, de 26 d'abril, del Consell de la Generalitat Valenciana, pel qual s'accepta la cessió, a títol gratuït, de la propietat d'una parcel.la de 6.000 m2, situada a la Vila-Joiosa, partida de Castella, realitzada per l'Ajuntament de la Vila-Joiosa.  
L'Ajuntament de la Vila Joiosa, en sessions plenàries realitzades els dies 1 d'octubre de 1987 i 2 de març de 1989, acordà la cessió gratuïta a la Generalitat Valenciana d'una parcel·la situada en la partida de Castella, terme municipal de la Vila Joiosa, de la qual és propietària l'ajuntament.  
Aquesta cessió es realitza amb el fi determinant de construir-hi un centre de disminuïts psíquics i físics.  
A petició del Conseller de Treball i Seguretat Social s'iniciaren els tràmits legals oportuns per a l'acceptació i formalització de la cessió gratuïta de la parcel·la realitzada en favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la reunió del dia 26 d'abril de 1990,  
DECRETE:  
Article 1r  
S'accepta la cessió, a títol gratuït, realitzada per l'Ajuntament de la Vila Joiosa, de la parcel·la següent:  
Parcel·la de terreny en terme de la Vila Joiosa denominada Talaies, partida de Castella. Ocupa una superfície de 6.000 metres quadrats.  
Confronta: nord, en línia de cent trenta-cinc metres, resta de finca matriu; sud, en línia de cinquanta-un metres i cinquanta centímetres, la resta esmentada; est, en linia de cinquanta-un metres i cinquanta centímetres, la resta esmentada; i oest, en línia de cinquanta-un metres i cinquanta centímetres, terres de Francisco Soler Lloret.  
Inscrita en el Registre de la Propietat de la Vila Joiosa, tom 642, llibre 222, foli 101, finca 20713, inscripció primera.  
Article 2n  
Aquesta cessió gratuïta de la parcel·la esmentada comporta el compromís, per part de la Generalitat Valenciana, de construir-hi una residència per a disminuïts físics i psíquics.  
Article 3r  
La propietat de l?immoble s'haurà d'incorporar a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per fer efectiu el que disposa aquest decret.  
València, 26 d'abril de 1990.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONIO BIRLANGA CASANOVA


Còpia Permalink ELI